als_Latn dik_Latn sag_Latn
Sot pas raportimit të Komitetit Komunal për Mbrojtje dhe Shpëtim, si dhe të drejtorive të Ekzekutivit Komunal, se gjendja e tanishme pas reshjeve të mëdha të borës është përmirësuar dukshëm, ku tani situata është nën kontroll të plotë, dhe pas kësaj gjendje Kryetari i Komunës së Podujevës z. Agim Veliu mori një vendim:
- Për shfuqizimin e gjendjes së jashtëzakonshme.
- Edhe pas shfuqizimit të gjendjes së jashtëzakonshme, kompanitë e deritanishme do të vazhdojnë të largojnë borën nga disa lagje, kryesisht të zonave të thella rurale, pasi rrugët thuajse janë të zhbllokuara nga bora.
- Nga dita e sotme aktivitetet e pastrimit do të koncentrohen në largimin e sasive të mëdha të borës nga trotuaret dhe hapësirat tjera publike të qytetit.
- Kërkojmë nga qytetarët e Podujevës ti bashkëngjiten këtij aktiviteti dhe të ndihmojnë kompanitë për largimin e borës, sepse sasia e borës që duhet të largohet është mjaftë e madhe.
- Procesi mësimor do të filloj më datë 20.02.2012 (e hënë) sipas vendimit të dhënë më parë.
- Aktivitetet e dhënies së ndihmave ushqimore janë kryer në shumicën e zonave të thella rurale, aty ku ka qenë më e nevojshme, kurse tani ky aktivitet vazhdon vetëm për rastet e familjeve që kanë gjendje sociale shumë të rëndë.
- Të intensifikohet edhe aktiviteti i pastrimit të oborreve, kulmeve dhe rrugicave të lagjeve nga vet qytetarët.
Zyra për informim e Komunës së Podujevës
Podujevë, 18.02.2012
als_Latn als_Latn als_Latn als_Latn als_Latn als_Latn als_Latn als_Latn als_Latn szl_Latn